ArcticSkills – digital konkurranse bryter ny mark - Nyheter - Utbildning Nord
ArcticSkills – digital konkurranse bryter ny mark
ArcticSkills vil for første gang i konkurransens seksårige historie bli gjennomført digitalt, og sendingen vil bli strømmet på konkurransedagen, 23. mars. Utdanning Nord står sammen med Gränsälvsgymnasiet som vertskap for arrangementet. ArcticSkills er basert på WorldSkills-konseptet og er et samarbeid mellom en rekke skoler i det nordlige Sverige, Norge, Finland og Russland som tilbyr yrkesfagsstudier på videregående nivå og får finansiering fra Kolarctic CBC, Barentssekretariatet, Nordplus junior og Troms og Finnmark fylke. Nærmere 50 elever fra Barentsområdet konkurrerer om medaljene på tirsdag.
At konkurransen gjennomføres på forskjellige steder i Barentsområdet, med blant annet eksperter og dommere som er spredt på de forskjellige skolene i de ulike landene, skaper en god del utfordringer med logistikken.
– Ekspertene er yrkesfaglærere som er utpekt av hver enkelt skole, og de har måttet finne ut hvordan konkurransene på de ulike fagområdene skal gjennomføres slik at forholdene blir så rettferdige som mulig. En annen viktig faktor er hvordan gjennomføringen av de ulike disiplinene skal dokumenteres, slik at ekspertene kan gjøre rettferdige vurderinger. Ekspertene deltar på hele konkurransedagen digitalt via Teams, forklarer Mattias Söder, som er ArcticSkills-koordinator for vertsorganisasjonene Utdanning Nord og Gränsälvsgymnasiet.
Det er Norrmedia i Luleå som står for sendingen.
– Vi har ingen erfaring med digitale og strømmede arrangementer, og derfor er vi utrolig glade for å ha funnet Norrmedia i Luleå, som vi samarbeider med. Vi kommer til å lære oss veldig mye og bli mange erfaringer rikere, sier en forventningsfull Mattias Söder, som har utrolig mange baller i luften akkurat nå.
Konkurransen vil synliggjøre utdanning i yrkesfag
Når konkurransen blir strømmet, skaper det en unik mulighet for å kunne følge med, uansett hvor du befinner deg.
– Det ville jo faktisk ikke ha vært mulig hvis konkurransen ble gjennomført hos oss i Övertorneå, slik det opprinnelig var planlagt, før pandemien. Vi håper naturligvis at mange benytter muligheten til å følge konkurransen denne dagen. Grunnen til at vi deltar som partner i ArcticSkills, er blant annet at vi vil øke interessen for yrkesrettet utdanning, som er et virkelig smart valg i dagens arbeidsmarked, sier vertene for årets ArcticSkills, Leif Lahti, direktør for Utdanning Nord, og Katarina Lindberg, rektor på Gränsälvsgymnasiet.
The competition will be broascasted for example on ArcticSkills hompage (arcticskills.com) and Facebook page or our own webpage: https://utbnord.se/om-utbildning-nord/kalender/806--arcticskills-2021.